input: RÅDETS AFGØRELSE (FUSP) 2015/432
  af 13. marts 2015
  om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
  RÅDET FOR DEN EUROPÆISKE UNION HAR -
  under henvisning til traktaten om Den Europæiske Union, særlig artikel 29, og
  ud fra følgende betragtninger:
  (1)
  Rådet vedtog den 17. marts 2014 afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1).
  (2)
  Den 8. september 2014 vedtog Rådet afgørelse 2014/658/FUSP (2), hvorved disse foranstaltninger blev forlænget i yderligere seks måneder.
  (3)
  Den 29. januar 2015 nåede Rådet for Udenrigsanliggender til enighed om, at foranstaltningerne bør forlænges. Rådet gennemgik de enkelte opførelser på listen. Oplysningerne om 50 personer bør ændres, og oplysningerne om en afdød person bør udgå.
  (4)
  Afgørelse 2014/145/FUSP bør ændres i overensstemmelse hermed -
  VEDTAGET DENNE AFGØRELSE:
  Artikel 1
  I afgørelse 2014/145/FUSP foretages følgende ændringer:
  1)
  Artikel 6, stk. 2, affattes således:
  »Denne afgørelse anvendes indtil den 15. september 2015.«
  2)
  Bilaget ændres som angivet i bilaget til denne afgørelse.
  Artikel 2
  Denne afgørelse træder i kraft dagen efter offentliggørelsen i Den Europæiske Unions Tidende.
  Udfærdiget i Bruxelles, den 13. marts 2015.